Preşedintele Senatului, Nicolae Ciucă, le-a dat asigurări că până la sfârșitul anului și cetățenii români stabiliți în Spania vor putea deține dublă cetățenie.
Este un demers inițiat de liderul PNL în timpul mandatului de prim-ministru. Spania mai are asemenea acorduri doar cu Portugalia și Franța.
"Acordul privind dubla cetățenie le va permite celor peste un milion de români din Spania să obțină cetățenia spaniolă fără a renunța la cea română, așa cum cere legea fundamentală spaniolă în acest moment. Dubla cetățenie va aduce beneficii semnificative comunității românești din Spania. Va fi un sprijin pentru oameni, în ceea ce privește accesul la locuri de muncă mai bine plătite", a precizat Nicolae Ciucă.
Liderul PNL spune că a primit multe semnale din partea comunității românești că ar fi nevoie de mai multe zboruri care să facă legătura între Spania și România, iar în contextul aderării României la spațiul Schengen, acest lucru va duce la strângerea legăturilor între cele două țări.
Fiți la curent cu ultimele noutăți. Urmăriți DCNews și pe Google News